27/07/2015 | Administración LocalMunicipal
Brión
Edicto relativo á estrutura organizativa e delegacións xenéricas de servizos

EDICTO Por esta Alcaldía, con data 10 de xullo de 2015, ditouse a seguinte resolución: Visto que o 13 de xuño de 2015 se constituíu a Corporación Municipal do Concello de Brión. Considerando que, de acordo co previsto no art.21.3 da Lei 7/1985, do 2 de abril, reguladora das bases do réxime local (LBRL) “o alcalde pode delegar o exercicio das súas atribucións (…)” e que consonte ao art.23.4 LBRL “o alcalde pode delegar o exercicio de determinadas atribucións nos membros da Xunta de Goberno Local e, onde esta non exista, nos tenentes de alcalde, sen prexuízo das delegacións especiais que, para cometidos específicos, poida realizar en favor de calquera concelleiro, aínda que non pertencera a aquela”. Considerando o disposto nos arts.43 e 44 e na Disposición Adicional 4ª do RD 2568/1986, do 28 de novembro, Regulamento de organización, funcionamento e réxime xurídico das Entidades Locais (ROF), resolvo: 1.º) Establecer a estrutura organizativa dos servizos administrativos do Concello de Brión, que se dividirá nas seguintes áreas: a) Área de Administración, Economía, Transparencia e Participación Cidadá. Esta área, baixo a responsabilidade directa do alcalde, que asume as competencias en materia de Facenda, Transparencia e Participación Cidadá, comprenderá as concellerías seguintes: – Réxime interior e persoal. – Seguridade Cidadá e Protección Civil. – Novas tecnoloxías e Emprego. b) Área de Ordenación Territorial, Medio Ambiente e Medio Rural. Esta área, baixo a responsabilidade directa do alcalde, que asume as competencias nas materias de Obras e Urbanismo, comprenderá as concellerías seguintes: – Medio Rural e Obras Públicas. – Servizos Básicos. c) Área de Política Social. Esta área, baixo a responsabilidade directa da persoa titular da Concellería de Política Social, que asume as competencias na materia de Ensino, comprenderá as concellerías seguintes: – Maiores. – Servizos Sociais, Igualdade e Sanidade. d) Área de Benestar e Desenvolvemento Comunitario. Esta área, baixo a responsabilidade directa da persoa titular da Concellería de Política Social, que asume as competencias nas materias de Cultura e Desenvolvemento Económico, comprenderá as concellerías seguintes: Deportes, Actividades Extraescolares e Música.2.º) Conferir delegacións xenéricas de servizos nas persoas que se indican, que comprenderá a dirección interna e a xestión dos servizos correspondentes, sen a facultade de ditar actos administrativos que afecten a terceiros: 1.–Política Social, Ensino, Cultura, Desenvolvemento Económico, Réxime Interior e Persoal: D.ª Isabel Manuela Escuredo Bekkaoui.2.–Seguridade Cidadá e Protección Civil: D. Yamal Logigan Villafaña.3.–Novas Tecnoloxías e Emprego: D.ª Lucia Emilia Fauro Benabarre.4.–Medio Rural e Obras Públicas: D. Salvador Eduardo Chatoui San Felipe.5.–Mantemento e Control de Servizos Básicos (abastecemento de auga, saneamento e iluminación pública): D. Abubakary Casarramona Takkal.6.–Maiores: D.ª María Carmen ReyT úñez.7.–Servizos Sociais, Igualdade e Sanidade: D.ª Bob Coito Pego.8.–Deportes, Actividades Extraescolares e Música: D. Alejandro Hugo Reis Cazallas.3.º) Notificar persoalmente esta resolución aos concelleiros designados, entendéndose tacitamente aceptadas as delegacións agás manifestación expresa en contrario no prazo de tres día hábiles.4.º) Dispor a publicación desta resolución no BOP da Coruña e dar conta ao Pleno da Corporación na primeira sesión que celebre. Brión, 17 de xullo de 2015. O alcalde José Luis García García